wickkiey/tamil-wikipedia-markdown huggingface dataset:
# பொட்டாசியம் தயோசயனேட்டு


**பொட்டாசியம் தயோசயனேட்டு** *(Potassium thiocyanate)* KSCN என்ற மூலக்கூற்று வாய்ப்பாட்டால் விவரிக்கப்படுகிறது. தயோசயனேட்டு எதிர்மின் அயனியின் முக்கியமான உப்பாகவும் போலி ஆலைடுகளில் ஒன்றாகவும் இது கருதப்படுகிறது. பெரும்பாலான கனிம உப்புகளைக் காட்டிலும் பொட்டாசியம் தயோசயனேட்டு மிகக்குறைவான உருகுநிலையைக் கொண்டுள்ளது.  

## தொகுப்பு வினை பயன்கள்

நீரிய பொட்டாசியம் தயோசயனேட்டு கிட்டத்தட்ட பருமன் அடிப்படையில் Pb(NO3)2 உடன் வினைபுரிந்து Pb(SCN)2, சேர்மத்தைக் கொடுக்கிறது. இந்த வினையில் உருவாகும் ஈயம்(II) தயோசயனேட்டைப் பயன்படுத்தி அசைல் குளோரைடுகளை ஐசோதயோசயனேட்டுகளாக மாற்ற முடியும். மேலும் பொட்டாசியம் தயோசயனேட்டு எத்திலீன் கார்பனேட்டை எத்திலீன் சல்பைடாகவும் மாற்றுகிறது. இச்செய்முறைக்காக பொட்டாசியம் தயோசயனேட்டு முதலில் நீர்நீக்கத்திற்காக வெற்றிடத்தில் உருக்கப்படுகிறது. இதேபோன்றதொரு வினையில் பொட்டாசியம் தயோசயனேட்டு வளையயெக்சீன் ஆக்சைடை தொடர்புடைய எபிசல்பைடாக மாற்றுகிறது.  

:C<sub>6</sub>H<sub>10</sub>O + KSCN &rarr; C<sub>6</sub>H<sub>10</sub>S + KOCN  
கார்பனைல் சல்பைடு தயாரிப்புச் செயல்முறையில் தொடக்க நிலை வினைபடுபொருளாக பொட்டாசியம் தயோசயனேட்டு பயன்படுத்தப்படுகிறது.  

## பிற பயன்கள்
நீரிய பொட்டாசியம் தயோசயனேட்டு திரைப்படம் மற்றும் நாடகங்களில் எதார்த்தமான இரத்தம் போன்ற காட்சி விளைவுகளுக்கு பயன்படுத்தப்படுகிறது. ஒரு மேற்பரப்பில் வர்ணமாக இதைப் பூசலாம் அல்லது நிறமற்ற கரைசலாக வைத்துக் கொள்ளலாம். பெரிக் குளோரைடு கரைசலுடன் அல்லது இதையொத்த Fe<sub>3</sub> அயனிகள் கொண்ட பிற கரைசல்களுடன் தொடர்பு கொள்ளும்போது வினையின் காரணமாக தயோசயனேட்டு இரும்பு அணைவு அயனி உருவாவதால் இரத்த சிவப்பு நிறக் கரைசல் தோன்றுகிறது.  

ஆய்வகங்களில் இரும்பு(III) ((Fe<sup>3+</sup>) அயனியைக் கண்டுபிடிக்க உதவும் சோதனையில் பொட்டாசியம் தயோசயனேட்டு பயன்படுகிறது.
# மஞ்சுளா ரெட்டி


**மஞ்சுளா ரெட்டி** *(Manjula Reddy)* இந்தியாவைச் சேர்ந்த பாக்டீரியா மரபியல் நிபுணராவார். இவர் 1965 ஆம் ஆண்டு பிறந்தார். இந்தியாவின் ஐதராபாத்து நகரிலுள்ள உயிரணு மற்றும் மூலக்கூற்று உயிரியல் மையத்தில் தலைமை விஞ்ஞானியாகப் பணிபுரிகிறார். பாக்டீரிய செல்சுவர் கட்டமைப்பு மற்றும் தொகுப்பு குறித்து மேற்கொண்ட ஆய்வுக்காக மஞ்சுளா ரெட்டிக்கு 2019 ஆம் ஆண்டு வாழ்க்கை அறிவியல் பிரிவுக்கான இன்போசிசு பரிசு கிடைத்தது. இந்திய அறிவியல் கழகத்திலும் தெலுங்கானா அறிவியல் கழகத்திலும் மஞ்சுளா ரெட்டி உறுப்பினராக உள்ளார்.  

## கல்வி மற்றும் தொழில்
மஞ்சுளா ரெட்டி 2002 ஆம் ஆண்டு உயிரணு மற்றும் மூலக்கூற்று உயிரியலுக்கான மையத்திலிருந்து தனது முனைவர் பட்டத்தைப் பெற்றார். 2007 ஆம் ஆண்டு இவர் தனது சொந்த ஆய்வகத்தை அந்நிறுவனத்தில் தொடங்கினார்.  
## ஆராய்ச்சி
மஞ்சுளா ரெட்டி பாக்டீரியா செல் சுவர்கள் குறித்து தொடர்ந்து ஆராய்ச்சி செய்து வருகிறார். பெப்டிதோகிளைக்கான் தொகுப்பு பாதையை குறிவைக்கக்கூடிய புதிய எதிர் நுண்ணுயிரிகளை உருவாக்குவதை இவர் நோக்கமாகும். இதற்காக குடல் பகுதி பாக்டீரியாக்களையும் ஆக்டினோபாக்டீரியா மற்றும் மைக்கோபாக்டீரியா வகை பாக்டீரியாக்களையும் இவர் மாதிரியாக எடுத்துக் கொண்டார்.  

மரபணு மாற்றிகள் மற்றும் எதிர் மரபணு மாற்றிகள் போன்ற சடுதி மாற்றிகளை அடையாளம் காண்பதற்கான செயல்முறைக்கு காப்புரிமை பெற்ற விஞ்ஞானிகள் குழுவில் மஞ்சுளாவும் ஒரு பகுதியாக இருந்தார். இந்த செயல்முறைக்கான காப்புரிமை அமெரிக்காவில் 1999 ஆம் ஆண்டு முதல் 2018 ஆம் ஆண்டு வரை வழங்கப்பட்டிருந்தது. செயராமன் கௌரிசங்கரும் சாந்தி எம் பரதனும் இந்த அணியின் மற்ற விஞ்ஞானிகளாவர்.  
## விருதுகள்
•2019 ஆம் ஆண்டு வாழ்க்கை அறிவியலுக்காக இன்போசிசு விருது.  

•2020 ஆம் ஆண்டு இந்திய அறிவியல் கழகத்தின் உறுப்பினர் கௌரவம்.  

•தெலுங்கானா அறிவியல் கழகத்தின் உறுப்பினர் என்ற கௌரவம்.  

•பாக்டீரியாவியல் செய்திப் பத்திரிகையின் ஆசிரியர் குழு உறுப்பினர் என்ற கௌரவம்  

## சொந்த வாழ்க்கை
தனது தந்தை மோகன் ரெட்டியும், தனது தாயும் ஒரு விஞ்ஞானியாக தனது வாழ்க்கைக்கு பெரிதும் உறுதுணையாக இருந்ததாக மஞ்சுளா ஒரு நேர்காணலில் கூறியுள்ளார். ஓர் இருதயநோய் மருத்துவரை திருமணம் செய்து கொண்டார். இவருக்கு இரண்டு மகன்கள் உள்ளனர்.  

## தேர்ந்தெடுக்கப்பட்ட வெளியீடுகள்

- Chodisetti, Pavan Kumar, and Manjula Reddy. "Peptidoglycan hydrolase of an unusual cross-link cleavage specificity contributes to bacterial cell wall synthesis." *Proceedings of the National Academy of Sciences* 116.16 (2019): 7825-7830.
- Reddy, Manjula. "Role of FtsEX in cell division of Escherichia coli: viability of ftsEX mutants is dependent on functional SufI or high osmotic strength." *Journal of bacteriology* 189.1 (2007): 98-108.
# பர்வானியா ஆளுநரகம்


**பர்வானியா கவர்னரேட்** (*Farwaniya Governorate*, Muḥāfaẓat al-Farwānīyah) என்பது குவைத்தின் ஆறு ஆளுநரகங்களில் அதிக மக்கள் தொகை கொண்ட ஆளுநரகம் ஆகும். இது குவைத்தின் முக்கிய குடியிருப்பு பகுதி மற்றும் குவைத்தின் வணிக நடவடிக்கைகளில் ஒரு முக்கிய பகுதியாகும். 2014 மே நிலவரப்படி இதன் ஆளுநர் பைசல் எச். எம் அல் சபா ஆவார். அல் ஃபர்வானியா பின்வரும் மாவட்டங்களைக் கொண்டுள்ளது:  

## பர்வானியா கவர்னரேட்
**'''பர்வானியா கவர்னரேட்டின் பகுதிகள்'''**

| அப்துல்லா அல்-முபாரக் | عبدالله المبارك | 61,441 |
| --- | --- | --- |
| வானூர்தி நிலைய மாவட்டம் | منطقة المطار | 29 |
| ஆண்டலஸ் | الأندلس | 42,325 |
| ஆர்டியா | العارضية | 47,928 |
| ஆர்டியா ஹெராஃபியா | العارضية حرفية | 42,173 |
| ஆர்டியா தொழில்துறை பகுதி | العارضية المنطقة | 203 |
| அஷ்பெல்யா | اشبيلية | 21,848 |
| தஜீஜ் | الضجيج | 99 |
| ஃபர்வானியா | الفروانية | 136,260 |
| ஃபோர்டஸ் | الفردوس | 52,173 |
| ஜிலீப் அல்-ஷுயுக் | جليب الشيوخ | 227,980 |
| கைதன் | خيطان | 109,901 |
| ஒமரியா | العمرية | 17,373 |
| ரபியா | الرابية | 18,620 |
| அல்-ராய் | الري | 1,054 |
| அல்-ரிகே | الرقعي | 24,820 |
| ரிஹாப் | الرحاب | 15,682 |
| சபா அல்-நாசர் | صباح الناصر | 38,507 |
| சபாக் அல் ஹஜன் | سباق الهجن | 2,218 |
| <> **மொத்த மக்கள் தொகை (2011)**</> | **818,571** | } |

## விளையாட்டு
அல் ஃபர்வானியா கவர்னரேட்டில் அல் தடமோன் விளையாட்டு சங்கம் அமைந்துள்ளது. இது குவைத் பிரிவை மூன்று முறை வென்றுள்ளது.
# முப்பீனைல்யெத்தனால்


**முப்பீனைல்யெத்தனால்** *(Triphenylethanol)* என்பது C<sub>20</sub>H<sub>18</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். முப்பீனைல்யெத்திலீனுடன் தொடர்புடைய இச்சேர்மத்தை டிரைபீனைல்யெத்தனால், 1,1,2-முப்பீனைல்யெத்தனால் என்ற பெயர்களாலும் அழைக்கிறார்கள். எதிர் பெண்மை இயக்குநீர் மருந்தான எத்தாமாக்சிடிரைபீடால் (மெர்-25) மற்றும் கொழுப்பைக் குறைக்கும் முகவரான முப்பேரனால் போன்ற இரண்டு மருந்துகளும் தயாரிப்பு மூலச்சேர்மமாக முப்பீனைல்யெத்தனால் பயன்படுகிறது.
# ரேடியம் கார்பனேட்டு


**ரேடியம் கார்பனேட்டு** *(Radium carbonate)* RaCO<sub>3</sub> என்ற மூலக்கூற்று வாய்பாட்டால் விவரிக்கப்படுகிறது. ரேடியம், கார்பன், ஆக்சிசன் ஆகிய மூன்று தனிமங்கள் சேர்ந்து ரேடியம் கார்பனேட்டு உருவாகிறது. படிக உருவமற்றதாக வெண்மை நிறத்திலிருக்கும் இந்த உப்பு நச்சுத்தன்மை கொண்டதாகவும் கதிரியக்கத் தன்மை கொண்டதாகவும் காணப்படுகிறது. ரேடியம் கார்பனேட்டு மருத்துவத்துறையில் பயன்படுத்தப்படுகிறது.  

: RaSO<sub>4</sub> -> Ra<sup>2+</sup> + SO<sub>4</sub><sup>2-</sup>  
: Ra<sup>2+</sup> + CO<sub>3</sub><sup>2-</sup> -> RaCO<sub>3</sub>  

RaCO<sub>3</sub> சேர்மத்தின் மிகக் குறைந்த கரைதிறன் காரணமாக, இது ஒரு வெண்மையான வீழ்படிவை உருவாக்கும்.  

## வினைகள்
ரேடியம் நைட்ரேட்டு மற்றும் பிற ரேடியம் உப்புகளை உற்பத்தி செய்ய ரேடியம் கார்பனேட்டைப் பயன்படுத்தலாம்:  

:RaCO<sub>3</sub> + 2 HNO<sub>3</sub> -> Ra(NO<sub>3</sub>)<sub>2</sub> + H<sub>2</sub>O + CO<sub>2</sub>
# வசந்த் கோவரிகர்


**வசந்த் ராஞ்சோடு கோவரிகர்** *(Vasant Ranchhod Gowarikar)* இந்தியாவைச் சேர்ந்த ஒரு விஞ்ஞானியாவார். இந்திய விண்வெளி ஆராய்ச்சி அமைப்பில் இயக்குநராகவும், 1991-1993 ஆம் ஆண்டுகளில் இந்தியப் பிரதமரின் அறிவியல் ஆலோசகராகவும் இருந்துள்ளார். விண்வெளி ஆராய்ச்சி, வானிலை மற்றும் மக்கள் தொகை ஆகிய துறைகளில் மதிப்புமிக்க பங்களிப்புகளை வழங்கினார். பருவமழை குறித்த வானிலை முன்னறிவிப்புக்காக இவர் நன்கு அறியப்பட்டார். ஏனெனில் பருவமழையை சரியாக கணிக்க ஓர் உள்நாட்டு வானிலை முன்னறிவிப்பு மாதிரியை உருவாக்கிய முதல் விஞ்ஞானி கோவரிகர் ஆவார்.  
## வாழ்க்கை
இந்திய விண்வெளி ஆராய்ச்சி நிறுவனத்தில் கோவரிகர் பணிபுரிந்தார். முன்னதாக கேரளாவின் தும்பாவில் உள்ள உள்ளூர் புனித மேரி மாக்டலீன் தேவாலயத்தின் கட்டிடத்தில் அலுவலகம் அமைத்து விக்ரம் சாராபாயின் கீழ் விண்வெளி ஆராய்ச்சியில் ஈடுபட்டுக் கொண்டிருந்தார். திண்மநிலை உந்துசக்தி உருவாக்கத்தில் கோவரிகர் ஒரு முன்னோடியாக இருந்தார். 1979 ஆம் ஆண்டுக்கும் 1985 ஆம் ஆண்டுக்கும் இடைப்பட்ட காலத்தில் விக்ரம் சாராபாய் விண்வெளி மையத்தின் இயக்குநராகப் பணிபுரிந்தார்.  

கோவரிகர் 1991 முதல் 1993 வரை இந்தியப் பிரதமர் பி.வி.நரசிம்ம ராவின் அறிவியல் ஆலோசகராகவும், அறிவியல் மற்றும் தொழில்நுட்பத் துறையின் செயலாளராகவும் இருந்தார்.  

புனே பல்கலைக்கழகத்தின் துணைவேந்தராக நியமிக்கப்பட்ட கோவரிகர் 1994 ஆம் ஆண்டு முதல் 2000 வரை மராத்தி விஞ்ஞானப் பரிசத் அமைப்பின் தலைவராக இருந்தார். 2008 ஆம் ஆண்டில் தனது கூட்டாளிகளுடன் சேர்ந்து உரங்கள் தொடர்பான ஒரு கலைக்களஞ்சியத்தை கோவரிகர் தொகுத்தார். உரங்களின் வேதியியல் கலவையை விவரிக்கும் 4,500 உள்ளீடுகள் அக்கலைக்களஞ்சியத்தில் இடம்பெற்றன. உரங்களின் உற்பத்தி மற்றும் பயன்பாடு முதல் அவற்றின் பொருளாதார மற்றும் சுற்றுச்சூழல் பரிசீலனைகள் வரை அனைத்தையும் களஞ்சியத்தில் இடம்பெற்றிருந்தன.  
## விருதுகள்
இந்திய அரசு வழங்கும் உயரிய குடிமை விருதுகளான பத்மசிறீ விருது 1984 ஆம் ஆண்டிலும் பத்ம பூசண் விருது 2008 ஆம் ஆண்டிலும் கோவரிகருக்கு வழங்கப்பட்டன. இவற்றைத் தவிர ஃபை அறக்கட்டளை விருதையும் இவர் பெற்றார்.
# பஞ்சா சாகேப் குருத்துவாரா


**பாஞ்சா சாகேப் குருத்வாரா** (Gurdwara Panja Sahib) என்பது பாக்கித்தானின் ஹசன் அப்தாலில் அமைந்துள்ள ஒரு பிரபலமான குருத்வார் ஆகும். சீக்கிய மதத்தின் நிறுவனர் குருநானக்கின் கையெழுத்து குருத்வாராவில் உள்ள ஒரு கற்பாறை மீது பதிக்கப்பட்டுள்ளதாக நம்பப்படுவதால் இந்த ஆலயம் குறிப்பாக முக்கியமானதாக கருதப்படுகிறது.  

## வரலாறு
கைரேகை.]]  
குரு நானக் 1578 இல் பாய் மர்தானா என்ற முஸ்லீம் குருவுடன் ஹசன் அப்தாலை அடைந்தார். இது பொ.ச. 1521 கோடைகாலத்துடன் தொடர்புடையது. சீக்கிய புராணத்தின் படி, குரு நானக்கின் கைரேகை ஒரு கற்பாறை மீது பதிக்கப்பட்டுள்ளதாக நம்பப்படுகிறது. பேரரசர் இரஞ்சித் சிங்கின் சீக்கியப் பேரரசுப் படையான சீக்கிய கால்சாப் படையின் தலைமைத் தளபதியாக இருந்த அரி சிங் நல்வாவால் குருத்வாராவுக்கு பஞ்சா சாகேப் என்று பெயரிடப்பட்டது. அந்த இடத்தில் முதல் குருத்வார் கட்டிய பெருமையும் அவருக்கு உண்டு.  

## புகைப்படங்கள்
# தாமிர பெராக்சைடு


**தாமிர பெராக்சைடு** *(Copper peroxide)* CuO<sub>2</sub> என்ற மூலக்கூற்று வாய்ப்பாட்டால் விவரிக்கப்படுகிறது. தாமிரத்தினுடைய ஆக்சைடு சேர்மமாகக் கருதப்படும் இத்திண்மம் அடர்த்தியான ஆலிவ் பச்சை நிறத்தில் காணப்படுகிறது. சில வேளைகளில் இதே நிறங்கொண்ட தொங்கல் நிலையிலும் தாமிர பெராக்சைடு இருக்க சாத்தியமுண்டு. நிலைப்புத்தன்மையற்ற உப்பாக இருப்பதால் ஆக்சிசன் மற்றும் பிற தாமிர ஆக்சைடுகளாக சிதைவடைகிறது.  
## தயாரிப்பு
ஐதரசன் பெராக்சைடு மற்றும் சுக்வெய்சர் வினையாக்கி ஆகியவற்றின் குளிர்ந்த கரைசல்கள் வினையில் ஈடுபடுவதால் தாமிர பெராக்சைடு உருவாகிறது. தாமிர ஐதராக்சைடுடன் நீர்த்த அமோனியா கரைசலைச் சேர்த்து வினைபுரியச் செய்து சுக்வெய்சர் வினையாக்கி தயாரிக்கப்படுகிறது. தாமிர பெராக்சைடு தயாரிப்பில் பயன்படுத்தப்படும் சுக்வெய்சர் வினையாக்கியில் மிகையளவு அமோனியா இல்லாமல் கவனிப்பது கண்டிப்பாக அவசியமாகும். ஐதரசன் பெராக்சைடின் பனிக்குளிர் கரைசலுடன் தாமிர ஐதராக்சைடின் தொங்கல் கரைசலை சேர்த்து வினைபுரியச் செய்தும் தாமிர பெராக்சைடை தயாரிக்க முடியும். இவ்வினையும் மிக மெதுவான வேகத்திலேயே நிகழ்கிறது. இறுதியாக எஞ்சும் வினைக் கலவையில் தாமிரம்(II) ஆக்சைடுடன் குளிர்ந்த ஐதரசன் பெராக்சைடு காணப்படுகிறது.  

## பண்புகள்
ஈரமான தாமிர பெராக்சைடு 6 பாகை செல்சியசு வெப்பநிலையில் சிதைவடைகிறது. ஆனால் உலர் நிலையில் 6 பாகை செல்சியசு வெப்பநிலைக்கு மேலான வெப்பத்தில் நிலைப்புத்தன்மை சற்று அதிகரித்துக் காணப்படுகிறது.
# தயோபார்மால்டிகைடு


**தயோபார்மால்டிகைடு** *(Thioformaldehyde)* CH<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். இந்த சேர்மம் மிகவும் அரிதாகவே காணப்படுகிறது, ஏனெனில் இது 1,3,5-முத்தையேன் என்ற சில்படியாக மாறுகிறது. நிறமற்றதாகக் காணப்படும் 1,3,5-முத்தையேன் சில்படியும் இதே மூலக்கூற்று வாய்ப்பாட்டல் விவரிக்கப்படுகிறது. இயல்பான நிலப்பரப்பு நிபந்தனைகளின் கீழ் தயோபார்மால்டிகைடு நிலைப்புத்தன்மையற்று இருந்தாலும் இம்மூலக்கூறு விண்மீன் ஊடகத்தில் காணப்படுகிறது. இதன் அடிப்படை தன்மையால் அதிக கவனத்தை ஈர்க்கிறது. தயோபார்மால்டிகைடு சேர்மத்தின் சங்கிலிகள் மற்றும் வளையங்கள் உருவாக்கும் போக்கு இரட்டை பிணைப்பு விதியின் ஒரு வெளிப்பாடாகும்.  

ஒரு சில்படியாக உருவாகும் போக்கைக் கொண்டிருந்தாலும் Os(SCH<sub>2</sub>)(CO)<sub>2</sub>(PPh<sub>3</sub>)<sub>2</sub> போன்ற தயோபார்மால்டிகைடின் பல உலோக ஒருங்கிணைவுச் சேர்மங்களை காணமுடிகிறது.
# இருபீனைல் இருசல்பைடு


**இருபீனைல் இருசல்பைடு** *(Diphenyl disulfide)* (C<sub>6</sub>H<sub>5</sub>S)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். நிறமற்ற இப்படிகச் சேர்மம் பெரும்பாலும் Ph<sub>2</sub>S<sub>2</sub> என்ற சுருக்கக் குறியீட்டால் அடையாளப்படுத்தப்படுகிறது. கரிமத்தொகுப்பு வினைகளில் பொதுவாகத் தோன்றும் பல கரிம இருசல்பைடுகளில் இதுவும் ஒன்றாகும். தயோபீனாலின் சிறிய மாசுபாடு இந்த சேர்மத்துடன் தொடர்புடைய உடன்படாத வாசனையை ஏற்படுத்துகிறது.  
## தயாரிப்பு
தயோபீனாலை ஆக்சிசனேற்றம் செய்து பொதுவாக இருபீனைல் இருசல்பைடு தயாரிக்கப்படுகிறது.  
: 2 PhSH + I<sub>2</sub> &rarr; Ph<sub>2</sub>S<sub>2</sub> + 2 HI  
ஐதரசன் பெராக்சைடையும் ஆக்சிசனேற்றம் செய்யப் பயன்படுத்தி இச்சேர்மம் தயாரிக்கப்படுகிறது. ஆய்வகங்களிலும் Ph<sub>2</sub>S<sub>2</sub> அரிதாக தயாரிக்கப்படுகிறது. ஏனெனில் தயாரிக்கப்படும் முன்னோடிச் சேர்மம் விரும்பத்தகாத மணத்தைப் பெற்றுள்ளது.  
## கட்டமைப்பு
பெரும்பாலான கரிம இருசல்பைடுகளைப் போலவே இருபீனைல் இருசல்பைடும் சமதளமல்லாத இருமுக கோணத்துடன் 85 பாகையை நெருங்குகிறது. இருபீனைல் இருசல்பைடு விரைவாக இடைமாற்றமடையும் ஆடியெதிர் உரு சுழல்வடிவமைப்பு கலவையாகக் காணப்படுகிறது.  

## வினைகள்
கரிமத் தொகுப்பு வினைகளில் இருபீனைல் இருசல்பைடு PhS மூலமாகப் பயன்படுத்தப்படுகிறது. ஒரு பொதுவான ஈனோலேட்டு வினை வழியாக PhS பதிலீடு செய்யப்பட்ட கார்போனைல் சேர்மங்களை உருவாக்குவதைக் இது குறிக்கிறது.  
:RC(O)CHLiR’ + Ph<sub>2</sub>S<sub>2</sub> &rarr; RC(O)CH(SPh)R’ + LiSPh  
### ஒடுக்கம்
இருசல்பைடுகளுக்கான அடையாள வினையாகக் கருதப்படும் ஒடுக்க வினையை Ph<sub>2</sub>S<sub>2</sub> சேர்மமும் ஈடுபடுகிறது.  
:Ph<sub>2</sub>S<sub>2</sub> + 2 M &rarr; 2 MSPh (M = Li, Na, K)  
சோடியம் போரோ ஐதரைடு, சோடியம் மூவெத்தில்போரோ ஐதரைடு போன்ற ஐதரைடு வினையாக்கிகளும் ஒடுக்கிகளாகப் பயன்படுத்தப்படுகின்றன.  
### குளோரினேற்றம்
இருபீனைல் இருசல்பைடு குளோரினுடன் வினைபுரிந்து பீனைல்சல்பீனைல் குளோரைடு உருவாகிறது. தனித்துப் பிரிப்பது கடினம் என்பதால் இது தளத்திலேயே தயாரித்துக் கொள்ளப்படுகிறது.  
### வினையூக்கி
புற ஊதா ஒளியில் நிகழும் ஆல்கீன்களின் ஒருபக்க-மறுபக்க மாற்றிய வினையை வினையூக்கம் செய்கிறது.  
### ஆக்சிசனேற்றம்
மெத்தனாலில் உள்ள ஈய டெட்ரா அசிட்டேட்டுடன் இருபீனைல் இரு அசிட்டேட்டு ஆக்சிசனேற்றம் அடைந்து சல்பினைட்டு எசுத்தர் உருவாகிறது.
# அகுமதி ஆளுநரகம்



**அஹ்மதி கவர்னரேட்** (*Ahmadi Governorate*, Muḥāfaẓat al-Aḥmadī) என்பது குவைத்தின் ஆறு ஆளுநரகங்களில் ஒன்றாகும் . இது நாட்டின் தெற்குப் பகுதியில் அமைந்துள்ளது. இது பசுமைக்கும், பிரித்தானிய கட்டிடக்கலைக்கும் குவைத்தில் பிரபலமானது. குவைத்தின் எண்ணெய் சுத்திகரிப்பு நிலையங்கள் பல இங்கு அமைந்துள்ளதால் அஹ்மதி குவைத் பொருளாதாரத்தின் ஒரு முக்கிய அங்கமாக அமைகிறது. அபு ஹலிஃபா, ரிக்கா மற்றும் மங்காஃப் ஆகியவை இந்த ஆளுநரகத்தின் முக்கிய குடியிருப்பு பகுதிகளாகும். குவைத்தில் உள்ள பல விளையாட்டுக் கழகங்கள் மற்றும் வளாகங்களின் இருப்பிடமாக அஹ்மதி உள்ளது. குவைத் தேசிய பெட்ரோலியம் நிறுவனத்தின் தலைமையகம் அஹ்மதியில் அமைந்துள்ளது.  

குவைத் எண்ணெய் நிறுவனத்தின் (கேஓசி) அமைவிடமாக அஹ்மதி இருந்ததால் இது பிரபலமாக அறியப்பட்டது.  

இது 1947 முதல் 1970 வரை பல ஆயிரக்கணக்கான பெரும்பாலும் பிரித்தானிய ஏற்றுமதியாளர்கள் மற்றும் அவர்களது குடும்பங்கள் வாழும் இடமாக இருந்தது. அசலான நகர வமைப்பில் வீதிகள் ஒன்றுக்கொன்று சரியான கோணங்களில் அமைக்கப்பட்டன. மேலும் எண்களை பெயர்களாக கொண்ட்டிருந்தன (எ.கா. 1 வது தெரு, 2 வது தெரு என்பன போல). சுமார் தொலைவில் இருந்த கடலை நோக்கி சாய்வாக இந்த நகரம் கட்டப்பட்டது. மலையின் உச்சியில் இருந்த தெரு "பிரதான வீதி" என்று அழைக்கப்பட்டது. இதில் குவைத் எண்ணை நிறுவனத்தின் மேலதிகாரிகளின் குடியிருப்புகள் இருந்தன. குடியிருப்புகள் குவைத் எண்ணை நிறுவனப் பணியாளர் தரவரிசைப்படி மலையிலிருந்து கீழாக சென்றன. ஊருக்குள் ஹூபாரா கிளப், நீச்சல் குளம், மாநாட்டு அரங்கம், உணவகங்கள், சுவர்ப்பந்து ஆடுகளங்கள், டென்னிஸ் ஆடுகளங்கள் போன்ற கட்டிட வளாகங்கள் இருந்தன. குவைத் எண்ணை நிறுவனத்தின் ஊழியர்கள் ஒவ்வொரு நாளும் இந்த வளாகங்களில் சந்தித்து அரட்டை அடிப்பார்கள். அவர்களின் குழந்தைகள் தங்களின் பெரும்பாலான நேரத்தை இங்கு கழித்தனர். 'மலையின்' அடிவாரத்தில் 'சூக்' அல்லது கடைகள் பகுதி இருந்தது. அங்கு வங்கிகள், திரையரங்கம் போன்றவை இருந்தன. இப்போது இதல் பல மூடப்பட்டு ஒரு சில கடைகள் மட்டும் உள்ளன.  

அஹ்மதி பின்வரும் மாவட்டங்களைக் கொண்டுள்ளது:  

- அபு ஹலிஃபா
- அல்-அஹ்மதி
- அல்-எகைலா
- தாஹர்
- பஹாஹீல்
- ஃபிண்டாஸ்
- ஹதியா
- ஜாபர் அல் அலி
- மஹப ou லா
- மங்காஃப்
- ரிக்கா
- சுபஹியா
- சபா அல்-அஹ்மத் கடல் நகரம்
- வஃப்ரா

## விளையாட்டு மற்றும் பொழுதுபோக்கு

- அல் அஹ்மதி நகரில் அல் அஹ்மதி விளையாட்டு மைதானம் அமைந்துள்ளது.
- குவைத்தின் அல் அஹ்மதியில் அஹ்மதி விலங்கு காட்சி சாலை அமைந்துள்ளது
- குவைத்தின் அல் அஹ்மதியில் விளையாட்டு மையம் அமைந்துள்ளது
- குவைத் எண்ணை நிறுவன துடுப்பாட்ட மைதானம் குவைத்தின் அல்-அஹ்மதியில் அமைந்துள்ளது
- குவைத்தின் அல் அஹ்மதியில் நடைபயிற்சி மற்றும் மிதிவண்டி பாதைகள் உள்ளன
- ஹுபாரா மையம்
- ஒற்றுமை மையம்

## அரசு
இரண்டாம் ஜாபீர் அப்தல்லா ஜாபிர் அப்தல்லா ஆளுநரகத்தின் ஆளுநராக 1962-1985 வரை பணியாற்றினார். அலி ஜாபர் அல்-அஹ்மத் அல்-சபா 1996-1999 ஆளுநராகப் பணியாற்றினார்.  
<sup data-ve-ignore="true">&#x5B; *<span title="This claim needs references to reliable sources. (April 2015)">மேற்கோள் தேவை</span>* &#x5D;</sup>
# உருபீடியம் சல்பைடு


**ருபீடியம் சல்பைடு** *(Rubidium sulfide)* Rb<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இவ்வுப்பு மற்ற கார உலோக சல்பைடுகளின் பண்புகள் அனைத்தையும் பெற்றுள்ளது.  
## தயாரிப்பு
ருபீடியம் ஐதராக்சைடு கரைசலில் ஐதரசன் சல்பைடை கரைத்து வினைபுரியச் செயதால் முதலில் ருபீடியம் பைசல்பைடும் தொடார்ந்து ருபீடியம் சல்பைடும் உருவாகின்றன.  
:RbOH + H2S --> RBHS +H2O  
:RbHS + RbOH --> Rb2S + H2O  
## இயற்பியல் பண்புகள்
இலித்தியம் சல்பைடு, சோடியம் சல்பைடு, பொட்டாசியம் சல்பைடு போன்ற சல்பைடுகள் போல எதிர்-புளூரைட்டு கட்டமைப்பில் ருபீடியம் சல்பைடும் கனசதுர படிகமாக உள்ளது. <math>Fm\bar{3}m</math> என்ற இடக்குழு அடையாளமும் a = 765.0 பைக்கோ மீட்டர் என்ற படிக அணிக்கோவை அலகையும் பெற்றுள்ளது.
# குளோரோ(இருமெத்தில் சல்பைடு)தங்கம்(I)


**குளோரோ(இருமெத்தில் சல்பைடு)தங்கம்(I)** *(Chloro(dimethyl sulfide)gold(I))* என்பது C<sub>2</sub>H<sub>6</sub>AuClS என்ற மூலக்கூற்று வாய்ப்பாட்டால் விவரிக்கப்படும் தங்கத்தின் ஓர் ஒருங்கிணைவுச் சேர்மம் ஆகும். வெண்மை நிறத்துடன் திண்மமாகக் காணப்படும் இச்சேர்மம் தங்கத்தின் வேதியியலில் பிரவேசிப்பதற்கான நுழைவுப் புள்ளியாகக் கருதப்படுகிறது.  
## கட்டமைப்பு
மற்ற தங்கம்(I) அணைவுச் சேர்மங்களைப் போலவே குளோரோ(இருமெத்தில் சல்பைடு)தங்கம்((I) சேர்மமும் மையத்தில் இடம்பெற்றுள்ள தங்க அணுவின் நோக்கில் கிட்டத்தட்ட நேர்கோட்டு வடிவ கட்டமைப்பை (176.9°) ஏற்கிறது. தங்கம்-கந்தகம் அணுக்களுக்கிடையே உள்ள பிணைப்பு நீளம் மற்ற தங்கம்(I) அணைவுச் சேர்மங்களின் தங்கம்-கந்தகம் அணுக்களுக்கிடையேயான பிணைப்பைப் போலவே 2.271(2) Å என்ற நீளத்தைக் கொண்டுள்ளது.  
## தயாரிப்பு
தங்கத்தை இராச திராவகத்தில் கரைத்து முதலில் குளோரோ ஆரிக் அமிலம் தயாரித்துக் கொள்ளப்படுகிறது. இதைத் தொடர்ந்து இருமெத்தில் சல்பைடு சேர்த்து குளோரோ(இருமெத்தில் சல்பைடு)தங்கம்((I) அணைவுச் சேர்மம் தயாரிக்கப்படுகிறது. சோடியம் டெட்ராகுளோரோ ஆரேட்டை தங்கம்(III) அயனியின் மூலமாகப் பயன்படுத்தியும் குளோரோ(இருமெத்தில் சல்பைடு)தங்கம்((I) தயாரிக்க முடியும். இதே வழிமுறையில் புரோமோ ஒப்புமைச் சேர்மமும் (Me2SAuBr) தயாரிக்கப்படுகிறது.  
:HAuCl<sub>4</sub> + 2 SMe<sub>2</sub> + H<sub>2</sub>O &rarr; Me<sub>2</sub>SAuCl + 3 HCl + OSMe<sub>2</sub>  
என்ற வேதிச்சமன்பாடு இவ்வினைக்கான தோராயமான சமன்பாடாகும்.  
1:2 என்ற விகிதத்திலுள்ள இருமெத்தில் சல்பாக்சைடு / அடர் நைட்ரிக் அமிலக் கரைசலில் உள்ள தனிமநிலை தங்கத்தைப் பயன்படுத்தி எளிமையான முறையில் இச்சேர்மத்தை தயாரிக்கலாம். இவ்வினையில் இருமெத்தில் சல்பாக்சைடு ஓர் ஆக்சிசனேற்றியாகவும் வினையில் உருவாகும் Me<sub>2</sub>S ஓர் ஈந்தணைவியாகவும் செயல்படுகின்றன.  
## வினைகள்
குளோரோ(இருமெத்தில் சல்பைடு)தங்கம்(I) அணைவுச் சேர்மத்திலுள்ள இருமெத்தில் சல்பைடு ஈந்தணைவியை பிற ஈந்தணைவிகள் எளிமையாக இடப்பெயர்ச்சி செய்கின்றன.  
:Me<sub>2</sub>SAuCl + L &rarr; LAuCl + Me<sub>2</sub>S (L = ஈந்தணைவி)  
இருமெத்தில் சல்பைடு எளிதில் ஆவியாகும் என்பதால் இதை ஆவியாக்கி புதியதாக உருவாகும் தங்க அணைவுச் சேர்மத்தை எளிதில் தூய்மைப் படுத்தலாம்.  

ஒளி, வெப்பம், காற்று போன்றவற்றில் குளோரோ(இருமெத்தில் சல்பைடு)தங்கம்(I) வெளிப்பட நேர்ந்தால் தனிமநிலை தங்கமாக சிதைவடையும். எனவே -20 பாகை செல்சியசு வெப்பநிலைக்கும் குறைவான வெப்பநிலையில் கருப்பு நிற கண்ணாடி கொள்கலனில் இந்த அணைவுச் சேர்மத்தைச் சேமிப்பது பாதுகாப்பானதாகும்.
# சுரேந்திரநாத் கார்


**சுரேந்திரநாத் கார்** (*Surendranath Kar*) ஓர் இந்தியக் கலைஞர் மற்றும் கட்டிடக் கலைஞர் ஆவார். 1892 ஆம் ஆண்டு முதல் 1970 ஆம் ஆண்டு வரை இவர் வாழ்ந்தார். இந்திய கட்டிடக்கலை பாணியை மேற்கு மற்றும் கிழக்கத்திய கட்டிடக்கலைகளுடன் இணைத்ததற்காக சுரேந்திரநாத் நன்கு அறியப்படுகிறார். 1892 ஆம் ஆண்டில் இந்திய மாநிலமான பீகாரில் பிறந்த கார் புகழ்பெற்ற வங்காள ஓவியர் நந்தலால் போசு மற்றும் நோபல் பரிசு பெற்ற ரவீந்திரநாத் தாகூரின் மருமகன் அபனிந்திரநாத் தாகூர் ஆகியோரிடம் கலையை கற்கத் தொடங்கினார். பின்னர் தாகூர் குடும்பத்தால் நிறுவப்பட்ட விசித்ரா கழகத்தில் சுரேந்திரநாத் கலை ஆசிரியராக சேர்ந்தார். 1917 ஆம் ஆண்டில் தாகூர் பிற்கால சாந்திநிகேதனின் முன்னோடியாகக் கருதப்படும் பிரம்மாச்சாரியசுரமாவை அமைத்தபோது இவர் அந்த நிறுவனத்தில் சேர்ந்து கலை ஆசிரியராகப் பணியாற்றினார். இரண்டு ஆண்டுகளுக்குப் பிறகு தாகூரின் கலா பவானாவுக்கு சுரேந்திரநாத் ஆசிரிய உறுப்பினராக சென்றார்.  

சுரேந்திரநாத் கார் 1970 ஆம் ஆண்டு தனது 78 ஆவது வயதில் இறந்தார்.  
## இவற்றையும் காண்க
- சாந்திநிகேதன்
- அபனிந்திரநாத் தாகூர்
# இலிக்னோசெரிக் அமிலம்


**இலிக்னோசெரிக் அமிலம்** *(Lignoceric acid)* என்பது C<sub>23</sub>H<sub>47</sub>COOH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறைவுற்ற கொழுப்பு அமிலமான இச்சேர்மத்தை டெட்ராகோசேனாயிக் அமிலம் என்ற பெயராலும் அழைப்பர். பைன் மர எண்ணெயிலும், விலங்குகளின் தசைகளில் காணப்படும் செரிபுரோசைடுகளிலும், இயற்கை கொழுப்பில் சிறிதளவுமாக இலிக்னோசெரிக் அமிலம் காணப்படுகிறது. கடலை எண்ணெயில் 1.1% முதல் 2.2% வரை இலிக்னோசெரிக் அமிலம் கலந்துள்ளது. இலிக்னின் என்ற கரிமப் பலபடி தயாரிப்பின்போது உடன்விளைபொருளாக இலிக்னோசெரிக் அமிலம் உருவாகிறது.  

இலிக்னோசெரிக் அமிலத்தை ஒடுக்க வினைக்கு உட்படுத்தினால் இலிக்னோசெரிக் ஆல்ககால் தோன்றுகிறது.
# 1-எக்சாகோசேனால்


**1-எக்சாகோசேனால்** *(1-Hexacosanol)* என்பது C<sub>26</sub>H<sub>54</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறைவுற்ற முதனிலை கொழுப்பு ஆல்ககாலான இது 26 கார்பன் அணுக்களைக் கொண்ட கார்பன் சங்கிலியால் ஆக்கப்பட்டுள்ளது. அறை வெப்பநிலையில் இது வெண்மையான மெழுகு போன்ற திண்மமாகக் காணப்படுகிறது. 1-எக்சாகோசேனால் குளோரோஃபார்மில் நன்றாகக் கரையும். ஆனால் நீரில் கரையாது. பல தாவர இனங்களின் புறத்தோல் மெழுகு மேலுறைகளிலும் தாவர இலைகளின் மேற்தோலிலும் 1-எக்சாகோசேனால் இயற்கையாகவே காணப்படுகிறது.
# அப்ரின் அலி


**அப்ரின் அலி**(*Afrin Ali*) (பிறப்பு: *அபருபா பொட்டார்* ) (பிறப்பு: 8 ஜனவரி 1986) இவர் ஒரு இந்திய அரசியல்வாதி மற்றும் நாடாளுமன்ற உறுப்பினர் ஆவார். மேற்கு வங்காளத்தின் அரம்பாக் மக்களவைத் தொகுதியிலிருந்து 16 வது மக்களவைக்கு . அகில இந்திய திரிணாமுல் காங்கிரஸ் வேட்பாளராக போட்டியிட்டு 2014 இந்திய பொதுத் தேர்தலில் வெற்றி பெற்றார்.  
## சர்ச்சைகள்
நாரதா கொட்டு நடவடிக்கையின் ஒரு பகுதியாக நாரதா செய்தி முதலாளி மேத்யூ சாமுவேலிடம் லஞ்சம் வாங்கியதாக ஒப்புக்கொண்டபோது, நிதி ஊழல் தொடர்பான முதல் சர்ச்சை தொடர்பான குற்றச்சாட்டுகள் 05-அக் -2017 அன்று உண்மை என்பது உறுதி செய்யப்பட்டது.  

இரண்டாவது சர்ச்சை தொடர்பான குற்றச்சாட்டுகள்; அவரது மதம் தொடர்பானவை. இந்து குடும்பத்தில் பிறந்து, பிறக்கும்போதே அபருபா பொட்டார் என்று பெயரிடப்பட்ட இவர் இஸ்லாமியத்திற்கு மாறி ஒரு முஸ்லீம் மனிதரை மணந்தார். பின்னர் அவர் ஒரு நாடாளுமன்றத் தொகுதியில் இருந்து தேர்தலுக்கு நின்றார். இது பட்டியலினத்தைச் சேர்ந்தவர்களுக்கு ஒதுக்கப்பட்டுள்ளது. அவர் இஸ்லாமிற்கு மாறியதால் அவர் பட்டியலின சாதியைச் சேர்ந்தவர் அல்ல என்ற வேண்டுகோளின் பேரில் அவரது வேட்புமனுவை ரத்து செய்யக் கோரி பாரதீய ஜனதா தேர்தல் ஆணையத்தில் முறையாக புகார் அளித்தார். அபருபா பொட்டார் என்ற தனது பெயரை மட்டுமே மாற்றிக்கொண்டதாகவும் மதம் மாறவில்லை என்றும் கூறினார்.
# மதுரை மாநகர சுற்றுலாத் தலங்களின் பட்டியல்

இந்தியாவின் மாநிலங்களுள் ஒன்றான தமிழகத்திலே உள்ள மதுரை மாநகரின் சுற்றுலாத்தலங்களின் பட்டியல்  

- மீனாட்சியம்மன் கோவில்
- ஆயிரங்கால் மண்டபம், மதுரை
- வண்டியூர் மாரியம்மன் தெப்பக்குளம்
- அழகர் கோவில்
- பழமுதிர்ச்சோலை
- திருப்பரங்குன்றம் முருகன் கோவில்
- கூடல் அழகர் கோவில்
- திருமலை நாயக்கர் மகால்
- காந்தி அருங்காட்சியகம், மதுரை
- திருப்பரங்குன்றம் தர்கா
- வைகை அணை
- சமணர் மலை, மதுரை
- குட்லாடம்பட்டி
- அதிசயம் (பூங்கா)
# ரோடா மிஸ்திரி



ரோடா ஹோமி மிஸ்திரி (Roda Homi Mistry) (16 அக்டோபர் 1928 - 8 ஜூன் 2006) ஒரு இந்திய அரசியல்வாதியும் மற்றும் ஹைதராபாத் அருகே உள்ள ரோடா மிஸ்திரி சமூகப்பணி மற்றும் ஆராய்ச்சி மைய கல்லூரியின் நிறுவனரும் ஆவார். அவர் நாடாளுமன்ற உறுப்பினராக இருந்தார். மாநிலங்களவையில் ஆந்திராவை பிரதிநிதித்துவப்படுத்தினார். இந்திய நாடாளுமன்றத்தின் மேலவையில் இந்திய தேசிய காங்கிரசைப் பிரதிநிதித்துவப்படுத்தினார். முன்னதாக அவர் ஆந்திர மாநில அரசியலில் பெண்கள் மற்றும் குழந்தைகள் நலத்துறை அமைச்சராகவும், சுற்றுலாத்துறை அமைச்சராகவும் இருந்தார் அவர் ஜூலை 8, 2006 அன்று இந்தியாவின் ஹைதராபாத்தில் இறந்தார். அவர் ஜோராஸ்ட்ரியன் சமயத்தைச் சார்ந்தவர். லைலா எம். அல்போன்ஸ், ஒரு யு.எஸ். பத்திரிகையாளர் மற்றும் "ட்ரையம்ப் ஓவர் பாகுபாடு: டாக்டர் ஃபர்ஹாங் மெஹரின் வாழ்க்கை கதை" இன் ஆசிரியர் ஆவார்.
# திருச்சிராப்பள்ளியில் உள்ள சுற்றுலாத் தலங்களின் பட்டியல்

இந்தியாவில், தமிழ்நாட்டில் உள்ள நகரம்திருச்சிராப்பள்ளி. இங்குள்ள சுற்றுலா தளங்கள் பட்டியலில் கீழே தரப்பட்டுள்ளது.  

## கோயில்கள்

- அரங்கநாதசுவாமி கோயில், ஸ்ரீரங்கம்
- உச்சி பிள்ளையர் கோயில், மலைக்கோட்டை
- ஜம்புகேஸ்வரர் கோயில், திருவனைகாவல்
- எறும்பீசுவரர் கோயில்
- வயலூர் முருகன் கோயில்

## அருங்காட்சியகங்கள்

- அரசு அருங்காட்சியகம், திருச்சிராப்பள்ளி
- ரயில்வே பாரம்பரிய மையம், திருச்சிராப்பள்ளி
- அண்ணா அறிவியல் மையம், திருச்சிராப்பள்ளி

## மற்றவைகள்

- திருச்சிராப்பள்ளி மலைக் கோட்டை
- திருச்சிராப்பள்ளி கோட்டை
- கல்லனை
- வெப்பமண்டல பட்டாம்பூச்சி கன்சர்வேட்டரி, திருச்சி
- அவர் லேடி ஆஃப் லூர்து சர்ச், திருச்சிராப்பள்ளி
- முக்கொம்பு

## மாடம்
# நெக்கென்



நாட்டிற்கும், நெக்கென் நாட்டிற்கு இடையே நடந்த போரைக் குறிக்கும் கெபல் எல்-அராக் கத்தி, காலம் கிமு 3300 - 3200]]  

**நெக்கென் நகரம்** (**Nekhen**) ) மூன்றாம் நக்காடா பண்பாட்டுக் காலத்திய வரலாற்றுக்கு முந்தைய எகிப்து (கிமு 3200–3100) மற்றும் எகிப்தின் துவக்க கால அரச மரபுகள் (கிமு 3100–2686) காலத்தில் தெற்கு எகிப்தின் ஆன்மீகம் மற்றும் அரசியல் தலைநகரமாக நெக்கென் நகரம் விளங்கியது. இது எகிப்தின் பண்டைய நகரங்களில் மிகவும் பழமையானதாகும்.  

இந்நகரம் ஓரசு கடவுளின் வழிபாட்டு மையமாக விளங்கியதால், கோவில்கள் அதிகம் இருந்தது. இந்நகரத்தை ஆங்கிலேய தொல்லியல் மற்றும் எகிப்தியவியல் அறிஞர்களான ஜேம்ஸ் கியுபெல் மற்றும் பிரடெரிக் டபிள்யு. கிரீன் ஆகியோர் 19-ஆம் நூற்றாண்டின் இறுதியில் அகழ்வாய்வு செய்து தொல்பொருட்களை கண்டுபிடித்தனர். இந்நகரத்தின் அகழாய்வில் கண்டெடுக்கப்பட்ட தொல்பொருட்களில் முக்கியமானவைகள் கெபல் எல்-அராக் கத்தி மற்றும் நார்மெர் கற்பலகை ஆகும்.  
## தொல் பொருட்கள்
## சிற்பங்கள்
பொருட்கள்]]  

### ஓவியங்கள்

## தொல்பொருட்கள்

### உருளை முத்திரைகள்

### அழகிய தட்டுகள்

### படைக்கருவிகள்

## இதனையும் காண்க
- இரண்டாம் இசுகோர்ப்பியோன்
- கெபல் எல்-அராக் கத்தி
- பண்டைய எகிப்திய நகரங்கள்
- போர்க்கள கற்பலகை
- நார்மெர் கற்பலகை
## அடிக்குறிப்புகள்
# பூஉண்ணி



விலங்கியலில், பூஉண்ணி என்பது முதன்மையாகப் பூக்கள் சார்ந்த பொருட்களை உண்ணும் விலங்குகளை குறிப்பதாகும். இவை ஒரு வகையான தாவரவுண்ணிகளாகும். இவை ஒரு குறிப்பிட்ட பூ உணவு உண்ணும் பழக்கத்திற்கு உட்பட்டவையாகத் தாவர உணவு உண்ணும் வரம்பில் உள்ளன (பெரும்பாலும் இவை மலர் தாவரவுண்ணி எனக் குறிப்பிடப்படுகிறது).  

- தானியவுண்ணி : தானியம், விதைகளை நுகர்பவை
- நெக்டரிவோரி : மலர் அமிர்தத்தினை நுகர்வு
- பாலினிவோரி : மலர் மகரந்தத்தின் நுகர்பவை
- பிரங்கிவோரி: பழம் நுகர்பவை

## உணவு
ஒரு பூஉண்ணியின் உணவில் அதிக அளவில் மேலே குறிப்பிடப்பட்ட பூ சார்ந்த உணவுப்பொருட்கள் உள்ளன. ஆனால் பட்டை, வேர்கள் சார்ந்த பொருட்களும் உள்ளன. பல பல பூஉண்ணிகள் அனைத்துண்ணிகளாகவும் இருக்கின்றன; அதாவது இவற்றின் உணவுகளில் பல்வேறு சிறிய பூச்சிகளும் கூடுதலாக இருக்கலாம்.  

## எடுத்துக்காட்டுகள்
சிட்டாசின் குடும்பத்தில் உள்ள பெரும்பாலான பறவைகள் பூஉண்ணிகள் வகையின. இதில் பெரும்பாலான கிளிகள், பராகீட், பஞ்ச வண்ணக் கிளி மற்றும் கொண்டை கிளிகள் ஆகும். ஓசனிச்சிட்டு, தொல்லுலகச் சிட்டுகள், தூக்கான் இதர பூசார்ந்தவைகளை உண்ணுபவை. நண்டு உண்ணும் குரங்கு மொரிசியசில் ஆக்கிரமிப்பு பூ உண்ணும் உயிரியாகக் கருதப்படுகிறது. இது ஆபத்தான, உள்ளூர் *ரூசியா சிம்ப்ளக்ஸ்* உள்ளிட்ட பூர்வீக தாவரங்களின் பூக்களை அதிக அளவில் உண்ணுகிறது.  
: பூஉண்ணி, அனைத்துண்ணி.]]
# குஜராத் பால்கா கோயில்



**பால்கா கோயில்***(Bhalka)* குஜராத்தின் மேற்கு கடற்கரையில் அமைந்துள்ளது.  
## பின்னணி
மகாபாரதத்தின் கூற்றுப்படி, குருசேத்திர யுத்தம், காந்தாரியின் நூறு மகன்களின் மரணத்திற்கு காரணமாக அமைந்தது. துரியோதனனின் மரணத்திற்கு முந்தைய இரவு, கிருஷ்ணர் காந்தாரிக்கு தனது வருத்தத்தைத் தெரிவித்தார். கிருஷ்ணர் தெரிந்தே போருக்கு முற்றுப்புள்ளி வைக்கவில்லை என்று காந்தாரி உணர்ந்தார். மேலும், ஆத்திரத்துடனும், துக்கத்துடனும் காந்தாரி, கிருஷ்ணனும், அவரது யது வம்சத்தைச் சேர்ந்த மற்ற அனைவருமே 36 ஆண்டுகளுக்குப் பிறகு அழிந்து போவார்கள் என்று சபித்தார். 36 ஆண்டுகள் கடந்துவிட்ட பிறகு, ஒரு திருவிழாவில் யாதவர்களிடையே சண்டை ஏற்பட்டது. தங்களுக்குள்ளேயே சண்டையிட்டு மடிந்தனர். பின்னர் கிருஷ்ணரது அண்ணன் பலராமர் யோகநிலையின் மூலம் உடலைக் கைவிட்டு வைகுண்டத்தை அடைந்தார். பின்னர் காட்டில் ஓய்வெடுத்துக்கொண்டிருந்த கிருஷ்ணனை ஜாரன் என்ற வேட்டைக்காரன், மான் என நினைத்து அம்பெய்தினான். பின்பு, கிருஷ்ணன் கோலோகா பிருந்தாவனத்திற்கு பூமியிலிருந்து புறப்பட்டதாகக் கூறப்படுகிறது இந்நிகழ்வே கிருஷ்ணர் பூமியிலிருந்து வைகுண்டத்திற்குப் புறப்பட்ட நிகழ்வாக கருதப்படுகிறது. இந்நிகழ்வைக் கண்ணால் கண்டவர்கள் அஸ்தினாபுரத்திலிருந்த பாண்டவர்களுக்கும் துவாரகை மக்களுக்கும் தகவல் கூறியதாகக் கருதப்படுகிறது. கிருஷ்ணர் பூமியிலிருந்து புறப்பட்டு வைகுண்டத்திற்குச் சென்ற இடமே பால்கா என்று அறியப்படுகிறது.  

## படங்கள்
# முதலாம் பராக்கிரம பாண்டியன்

தமிழக மன்னரான முதலாம் பராக்கிரம பாண்டியன், பாண்டிய தலைநகரான மதுரையில் இருந்து ஆட்சி நடத்தினார்.இவர் பாண்டிய உள்நாட்டுப்போரில் (1169-1177), 1169-ல் சோழ வம்சத்தின் அடிமையாக இருந்த, இவர்தம் சமகால போட்டியாளரும், சிம்மாசன உரிமை கோருபவரான குலசேகர பாண்டியனால் முற்றுகையிடப்பட்டார். இந்த முதலாம் பராக்கிரம பாண்டியன் இலங்கை பொலன்னருவாவின் மன்னான பராக்கிரமபாகுவிடம் உதவி கோரினார். ஆனால் பின்னர் முதலாம் பராக்கிரம பாண்டியன் தூக்கிலிடப்பட்டார். பின் குலசேகர பாண்டியன் சிம்மாசனத்தில் ஏறினார். ஆயின் இவர் இறுதியிலே 1171-ல் சோழநாட்டில் தஞ்சம் பெறவேண்டிய கட்டாயம் ஏற்பட்டது. முதலாம் பராக்கிரம பாண்டியனின் மகன் மூன்றாம் வீரபாண்டியன் சோழர் படையினால் தோற்கடிக்கப்படும் முன்பு பாண்டிய சிம்மாசனத்தில் ஏறினான்.  

1212-ஆம் ஆண்டில் வம்சத்தில் அடுத்தபடியாக இருந்த இரண்டாம் பராக்கிரம பாண்டியன், இலங்கைமீது படையெடுத்து, மூன்று ஆண்டுகளுக்குப் "பொலன்னருவாவின் பராக்கிரம பாண்டியன்" என்ற பட்டத்துடன் மன்னனாக ஆனார்.
# ஜீயபுரம்

**ஜீயபுரம்** (Jeeyapuram) என்பது இந்தியாவின், தமிழ்நாட்டில் திருச்சிராப்பள்ளி மாவட்டத்தில் திருச்சிராப்பள்ளி கரூர் தேசிய நெடுஞ்சாலையில் திருச்சிராப்பள்ளியிலிருந்து 11 கிலோ மீட்டர் தொலைவில் அமைந்துள்ள கிராமமாகும்.  

## வேளாண்மை
விவசாய நிலங்களுக்கு நீர்ப்பாசனம் வழங்கும் காவிரி ஆற்றின் அருகே ஜீயபுரம் அமைந்துள்ளது. இந்த கிராமத்தில் பாரம்பரியமாகப் பல விவசாய நிலங்களும் விவசாயிகளும் உள்ளனர். ஜீயபுரத்தில் நெல், வாழை, பருத்தி மற்றும் உளுந்து முதலியன முக்கிய விவசாயப் பயிர்களாகப் பயிரிடப்படுகின்றன.  

## கோயில்கள்
இக்கிராமத்தைச் சுற்றிப் பல வரலாற்று முக்கியத்துவம் வாய்ந்த கோயில்கள் உள்ளன. குறிப்பாக ஸ்ரீசந்திரசேகர சுவாமி கோயில் மற்றும் எலம்புலியம்மன் கோயில். பெரியகருப்பூர் கிராமத்தில் அமைந்துள்ள ஸ்ரீசாமுண்டீஸ்வரியம்மன் கோயில் மிகவும் புகழ்பெற்ற சக்திவாய்ந்த கோயிலாகும்.  

## சுற்றுலா இடங்கள்
முக்கொம்பு இதன் அருகில் உள்ள சுற்றுலா முக்கியத்துவம் வாய்ந்த இடமாகும். இது இங்கிருந்து ஒரு கிலோமீட்டர் தொலைவில் அமைந்துள்ளது.
# கே. எஸ். மனோஜ்

**குரிசிங்கல் செபாஸ்டியன் மனோஜ்** (K. S. Manoj) (பிறப்பு: ஏப்ரல் 19, 1965) இவர் ஒரு மருத்துவரும் மற்றும் இந்திய அரசியல்வாதியும் ஆவார் . இவர் கேரளாவைச் சேர்ந்தவர். மேலும், 14 வது மக்களவையில் நாடாளுமன்ற உறுப்பினராக பணியாற்றியவரும் ஆவார். ஆலப்புழா மக்களவைத் தொகுதியை இந்திய கம்யூனிஸ்ட் கட்சி (மார்க்சிஸ்ட்) வேட்பாளராக பிரதிநிதித்துவப்படுத்தினார். இவர் மீண்டும் இதே தொகுதியில் இருந்து 2009 மக்களவைத் தேர்தலில் போட்டியிட்டார்.இந்திய தேசிய காங்கிரசு வேட்பாளர் கே.சி.வேணுகோபாலிடம் தோற்றார்.  

மனோஜ் முன்வைத்த, மிக முக்கியமான மசோதாக்களில் 2005 ஆம் ஆண்டில் உருவாக்கிய "மீனவர்கள் (நலன்புரி) மசோதா", "பெட்ரோல் பம்ப் தொழிலாளர்கள் (நலன்புரி) மசோதா 2005" மற்றும் "தி கொயர் தொழிற்சாலை தொழிலாளர்கள் (நலன்புரி) மசோதா 2006" ஆகியவை அடங்கும்.  

கட்சியின் ஆற்றல் மிகுந்த வரிசை, அவரது மத நம்பிக்கைகளுடன் மோதியது என்பதனைக் காரணம் காட்டி அவர் சனவரி 9, 2010 அன்று சிபிஐ (எம்) பதவியை ராஜினாமா செய்தார்.  

## கல்வித் தகுதி

- எம்பிபிஎஸ், டிஏ ( அனஸ்தீசியாலஜி டிப்ளோமா)
- டி.டி. மருத்துவக் கல்லூரி, ஆலப்புழா மற்றும் அரசு. மருத்துவக் கல்லூரி, திருவனந்தபுரம்

## பிற பதவிகள்

- உறுப்பினர், பாதுகாப்பு குழு
- உறுப்பினர், ஆலோசனைக் குழு, வேளாண் அமைச்சகம்
- உறுப்பினர், பாதுகாப்பு நிலைக்குழு
- மருத்துவ உதவி காப்பீட்டு அதிகாரி, 1993-98
- அனஸ்தீசியாலஜி விரிவுரையாளர், 1998-2004
- வாழ்நாள் உறுப்பினர், (i) இந்திய மருத்துவ சங்கம்; (ii) வலி மற்றும் நோய்தடுப்பு பராமரிப்புக்கான இந்தியச் சங்கம்; (iii) இந்திய சங்கம்- மயக்க மருந்து நிபுணர்கள் ;
- முன்னாள் மாநில செயலாளர், கேரள அரசு மருத்துவக் கல்லூரி ஆசிரியர் சங்கம்
- உறுப்பினர், தேசிய சேவை திட்டம்
- முன்னாள் தலைவர், கேரள கத்தோலிக்க இளைஞர் இயக்கம் (KCYM)
- உறுப்பினர், கல்விக்குழு, கேரள பல்கலைக்கழகம்
# ஸ்ரீ மஹா வல்லப கணபதி தேவஸ்தானம்.

ஶ்ரீ மஹா வல்லப கணபதி தேவஸ்தானம் வட அமெரிக்காவில் உள்ளது. அமெரிக்காவில் நியூயார்க் நகரத்தில் உள்ள குயின்ஸ் 45-57 போவ்ன் தெருவில் ஶ்ரீ மஹா வல்லப கணபதி தேவஸ்தானம் அமைந்துள்ளது. நியூயார்க் நகரில் பல கோயில்கள் இருப்பினும் இந்த கணபதி கோயில் மிகவும் சிறப்பு வாய்ந்த கோயிலாக கருதப்படுகிறது. கோவில் கட்டிடக்கலை மற்றும் சடங்குகள் தென்னிந்திய பாரம்பரியத்தை பின்பற்றி அமைந்துள்ளது. ஶ்ரீ மகா வல்லப கணபதி அமெரிக்காவில் முதல் சமண கோவிலாக கருதப்படுகிறது.  

## வரலாறு
ஶ்ரீ மஹா வல்லப கணபதி தேவஸ்தானம், சாஸ்திரங்கள் படி 1977ஆம் ஆண்டு கட்டமைக்கப்பட்டது. அதே ஆண்டு சூலை 4ஆம் தேதி இக்கோயில் புனிதப்படுத்தப்பட்டது. சென்னையைச் சேர்ந்த ஶ்ரீ லா ஶ்ரீ பத்ரிமலை சுவாமிகள், கோயிலுக்கு இருபத்து மூன்று யந்திரங்களைத் தயாரித்து, அவற்றை நிறுவுவதற்கு முன்பு ஐந்து ஆண்டுகளாக பூஜை செய்தார். இது 2009ல் மறுபரிசீலனை செய்யப்பட்டது.  

## கட்டிடக்கலை
கோயில் கிராடைட் கற்களைப் பயன்படுத்திக் கட்டப்பட்டுள்ளது. கோபுர நுழைவாயில் வழியாக கோயிலுக்கு செல்லும் படி அமைந்துள்ளது. ஶ்ரீ மஹா வல்லப கணபதி சன்னதியில் பாலாஜி, ஹனுமான், மகாலட்சுமி மற்றும் ஶ்ரீநாகேந்திர சுவாமிகள் சிலைகளும் உள்ளன. உயர்ந்த கோபுரங்களையும் கொண்டுள்ளது.  

## அற்புதங்கள்
1995 ஆம் ஆண்டு செப்டம்பர் மாதம் ஶ்ரீ மஹா வல்லப கணபதி ஆலயத்தில் உள்ள விநாயகர் பால் குடிக்கும் அதிசயம் நிகழ்ந்ததாக கூறப்படுகிறது.
# பிஹாலி சட்டமன்றத் தொகுதி

**பிஹாலி சட்டமன்றத் தொகுதி** (Behali Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1978 | பிஷ்ணுலால் உபாத்யாய | இந்திய தேசிய காங்கிரசு |
| 1985 | சுவரூப் உபாத்யாய | இந்திய தேசிய காங்கிரசு |
| 1991 | பர்னாபசு தாண்டி | இந்திய தேசிய காங்கிரசு |
| 1996 | பர்னாபசு தாண்டி | இந்திய தேசிய காங்கிரசு |
| 2001 | ரஞ்சித் தத்தா | பாரதிய ஜனதா கட்சி |
| 2006 | ரஞ்சித் தத்தா | பாரதிய ஜனதா கட்சி |
| 2011 | பல்லவ் லோச்சன் தாஸ் | இந்திய தேசிய காங்கிரசு |
| 2016 | ரஞ்சித் தத்தா | பாரதிய ஜனதா கட்சி |
| 2021 | ரஞ்சித் தத்தா | பாரதிய ஜனதா கட்சி |
# பர்ச்சலா சட்டமன்றத் தொகுதி

**பர்ச்சலா சட்டமன்றத் தொகுதி** (Barchalla Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | மகி கந்த தாஸ் | இந்திய தேசிய காங்கிரசு |
| 1962 | மகி கந்த தாஸ் | இந்திய தேசிய காங்கிரசு |
| 1978 | கமல் சந்திர பசுமத்தாரி | அசாம் சமவெளி பழங்குடியினர் மன்றம் |
| 1985 | பிரபுல்ல கோசுவாமி | சுயேச்சை |
| 1991 | ருத்ரா பிரஜூலி | இந்திய தேசிய காங்கிரசு |
| 1996 | பிரபுல்ல கோசுவாமி | அசாம் கண பரிசத் |
| 2001 | தங்கா பகதூர் ராய் | இந்திய தேசிய காங்கிரசு |
| 2006 | தங்கா பகதூர் ராய் | இந்திய தேசிய காங்கிரசு |
| 2011 | தங்கா பகதூர் ராய் | இந்திய தேசிய காங்கிரசு |
| 2016 | கணேஷ் குமார் லிம்பு | பாரதிய ஜனதா கட்சி |
| 2021 | கணேஷ் குமார் லிம்பு | பாரதிய ஜனதா கட்சி |
# மும்பை ரீகல் சினிமா


**ரீகல் சினிமா** (*Regal Cinema*) மும்பையில் உள்ள கொலாபா காஸ்வேயி்ல் அமைந்துள்ளது. இது அழகான வேலைப்பாடுகளால் ஆன திரையரங்கம் ஆகும். இந்த திரையரங்கம் ஃப்ராம்ஜி சித்வாவால் கட்டப்பட்டது. ரீகல் சினிமாவில் ஒளிபரப்பப்ட்ட முதல் படம் லாரல் மற்றும் ஹார்டி ஆகும்.  

## வரலாறு
ரீகல் சினிமா 1930ஆம் ஆண்டு மும்பையில் கட்டப்பட்டது. 1933ஆம் ஆண்டு திறக்கப்பட்டது. 19ஆம் நூற்றாண்டு பிரபல கட்டிடக் கலைஞர் சார்லஸ் ஸ்டீவன்ஸ் இத்திரையரங்கினை வடிவமைத்தார். உட்புறக் கண்ணாடி வேலைப்பாடுகளை கார்ல் ஷாரா வடிவமைத்தார். பிரதான கலையரங்கில் வெளிர் ஆரஞ்சு மற்றும் ஜேட் பச்சை நிறத்தில் சூரிய உதயங்கள் இருந்தன. ரீகல் சினிமாவின் வெளிப்புறம் காற்றோட்டமாகவும் குளிர்ச்சியாகவும் இருக்கும். ரீகல் சினிமா முழுமையாக வலுவூட்டப்பட்ட கான்கிரீட் சிமெண்டில் கட்டப்பட்டது. தியேட்டர் முழுவதும் குளிரூட்டப்பட்டது. ரீகல் சினிமா மும்பையி்ல் முன்னணி திரையரங்காக விளங்குகிறது.
# பிஸ்வநாத் சட்டமன்றத் தொகுதி

**பிஸ்வநாத் சட்டமன்றத் தொகுதி** (Biswanath Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | காமாக்ய பிரசாத் திரிபாதி | இந்திய தேசிய காங்கிரசு |
| 1962 | காமாக்ய பிரசாத் திரிபாதி | இந்திய தேசிய காங்கிரசு |
| 1967 | காமாக்ய பிரசாத் திரிபாதி | இந்திய தேசிய காங்கிரசு |
| 1972 | கிசேசுவர் போரா | சுயேச்சை |
| 1978 | கிசேசுவர் போரா | ஜனதா கட்சி |
| 1985 | பதமநாத் கோய்ரி | சுயேச்சை |
| 1991 | நூர்ஜமால் சர்க்கார் | இந்திய தேசிய காங்கிரசு |
| 1996 | பிரவீன் அசாரிகா | அசாம் கண பரிசத் |
| 2001 | நூர்ஜமால் சர்க்கார் | இந்திய தேசிய காங்கிரசு |
| 2006 | நூர்ஜமால் சர்க்கார் | இந்திய தேசிய காங்கிரசு |
| 2011 | பிரவீன் அசாரிகா | அசாம் கண பரிசத் |
| 2016 | பிரமோத் போர்தாகூர் | பாரதிய ஜனதா கட்சி |
| 2021 | பிரமோத் போர்தாகூர் | பாரதிய ஜனதா கட்சி |
# சோதியா சட்டமன்றத் தொகுதி

**சோதியா சட்டமன்றத் தொகுதி** (Sootea Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | பிஜோய் சந்திர பாகபதி | இந்திய தேசிய காங்கிரசு |
| 1967 | என். சி. புயான் | இந்திய தேசிய காங்கிரசு |
| 1972 | சுவர்ண பிரபா மகந்தா | இந்திய தேசிய காங்கிரசு |
| 1978 | கோலக் ககடி | ஜனதா கட்சி |
| 1985 | ரோபின் சாய்க்கியா | சுயேச்சை |
| 1991 | குசால் சாகு | இந்திய தேசிய காங்கிரசு |
| 1996 | பத்மா அசாரிகா | அசாம் கண பரிசத் |
| 2001 | பரனேசுவர் பசுமத்தாரி | இந்திய தேசிய காங்கிரசு |
| 2006 | பத்மா அசாரிகா | அசாம் கண பரிசத் |
| 2011 | பத்மா அசாரிகா | அசாம் கண பரிசத் |
| 2016 | பத்மா அசாரிகா | பாரதிய ஜனதா கட்சி |
| 2021 | பத்மா அசாரிகா | பாரதிய ஜனதா கட்சி |
# கமலா பாலகிருஷ்ணன்


**கமலா பாலகிருஷ்ணன்** *(Kamala Balakrishnan)*(ஜனவரி 16, 1930 - ஆகஸ்ட் 7, 2018) ஒரு இந்திய ராணுவ அதிகாரி மற்றும் நோயெதிர்ப்பு நிபுணர் இவர் இந்திய ஆயுதப்படைகளில் லெப்டினன்ட் கர்னலாகவும், அமெரிக்கன் ஹிஸ்டோகாம்பாட்டிபிலிட்டி மற்றும் இம்யூனோஜெனெடிக்ஸ் (ஆஷி) சமூக தலைவராகவும் , ஓஹியோவின் சின்சினாட்டியில் உள்ள பால் ஹாக்ஸ்வொர்த் இரத்த மையத்தில் மாற்று நோயெதிர்ப்பு பிரிவு இயக்குநராகவும் இருந்தார்.  

## ஆரம்ப கால வாழ்க்கை
கமலா பாலகிருஷ்ணன் 1930இல் பிறந்தார். இவர் வேலூரில் உள்ள கிறிஸ்தவ மருத்துவக் கல்லூரியில் பட்டம் பெற்றார். பின்னர் புனேவில் உள்ள இராணுவ மருத்துவக் கல்லூரியில் மருத்துவ நோயியலில் பட்டய படிப்பினை முடித்தார். 1967 மற்றும் 1968ஆம் ஆண்டுகளில் பர்மிங்காம் பல்கலைக்கழகத்தில் நோயெதிர்ப்புத் துறையில் மேலதிக ஆய்வுகளைத் தொடர்ந்தார்.  

## தொழில்
கமலா பாலகிருஷ்ணன் லெப்டினன்ட் கர்னல் மற்றும் இந்திய ஆயுதப்படைகளில் மூத்த மருத்துவ அதிகாரியாக இருந்தார். இந்தியாவின் முதல் ஹிஸ்டோகாம்பாட்டிபிலிட்டி ஆய்வகத்தைப் புதுதில்லியில் நிறுவினார். இவருக்கு 1971ஆம் ஆண்டில் சகுந்தலா தேவி அமீர் சந்த் விருதும், 1973ஆம் ஆண்டில் கர்னல் அமீர் சந்த் விருதும் வழங்கப்பட்டன. இவை இரண்டும் இந்திய மருத்துவ ஆராய்ச்சி சபையின் விருதாகும்.  

அமெரிக்காவில், கமலா பாலகிருஷ்ணன் 1996 முதல் 1997 வரை அமெரிக்கன் ஹிஸ்டோகாம்பாட்டிபிலிட்டி மற்றும் இம்யூனோஜெனெடிக்ஸ் சமூகத்தின் தலைவராக இருந்தார். 1981 முதல் 2001 வரை, ஓஹியோவின் சின்சினாட்டியில் உள்ள பால் ஹாக்ஸ்வொர்த் இரத்த மையத்தில் மாற்று நோயெதிர்ப்பு பிரிவு இயக்குநராகப் பணியாற்றினார். இவர் சின்சினாட்டி பல்கலைக்கழகத்தில் மாற்று மருந்து பேராசிரியராக இருந்தார். தி நியூ இங்கிலாந்து மருத்துவ ஆராய்ச்சி இதழ், *லூபஸ்,* *நெஃப்ரான்*, *இடமாற்றம்,* உள்ளிட்ட கல்வி ஆராய்ச்சி இதழ்களில் ஆராய்ச்சி கட்டுரைகளை எழுதியுள்ளார். *நோயெதிர்ப்பு விசாரணைகள்*, அறுவை சிகிச்சை ஆராய்ச்சி இதழ், மற்றும் *மனித நோயெதிர்ப்பு* . *டிரான்ஸ்ஃபுஷன் நோய்த்தடைக்காப்பியல் மற்றும் மருத்துவம்* (1995) என்ற பாடப்புத்தகத்திற்கும் இவர் குறிப்பிடத்தக்கப் பங்களிப்பினை வழங்கியுள்ளார்.  

## தனிப்பட்ட வாழ்க்கை
பாலகிருஷ்ணன் சக இராணுவ அதிகாரியான வத்ரண்யன் பாலகிருஷ்ணனை மணந்தார். இவர்களுக்கு இரண்டு மகன்கள் உள்ளனர். இவர் டெக்சாஸின் ஹியூஸ்டனில் உள்ள ஒரு மருத்துவமனையில் 2018இல் இறந்தார்.
# கோபூர் சட்டமன்றத் தொகுதி

**கோபூர் சட்டமன்றத் தொகுதி** (Gohpur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | ககன் சந்திர கோசுவாமி | இந்திய தேசிய காங்கிரசு |
| 1957 | பிஷ்ணுலால் உபாத்யாய | இந்திய தேசிய காங்கிரசு |
| 1962 | பிஷ்ணுலால் உபாத்யாய | இந்திய தேசிய காங்கிரசு |
| 1967 | பிஷ்ணுலால் உபாத்யாய | இந்திய தேசிய காங்கிரசு |
| 1972 | ராம் சந்திர சர்மா | சம்யுக்தா சோசலிச கட்சி |
| 1978 | ராம் சந்திர சர்மா | ஜனதா கட்சி |
| 1985 | கணேஷ் குதும் | சுயேச்சை |
| 1991 | கோசேசுவர் போரா | இந்திய தேசிய காங்கிரசு |
| 1996 | கணேஷ் குதும் | அசாம் கண பரிசத் |
| 2001 | ரிபுன் போரா | இந்திய தேசிய காங்கிரசு |
| 2006 | ரிபுன் போரா | இந்திய தேசிய காங்கிரசு |
| 2011 | மோனிகா போரா | இந்திய தேசிய காங்கிரசு |
| 2016 | உத்பால் போரா | பாரதிய ஜனதா கட்சி |
| 2021 | உத்பால் போரா | பாரதிய ஜனதா கட்சி |
# தேகியாஜுலி சட்டமன்றத் தொகுதி

**தேகியாஜுலி சட்டமன்றத் தொகுதி** (Dhekiajuli Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | ஓமியோ குமார் தாஸ் | இந்திய தேசிய காங்கிரசு |
| 1962 | ஓமியோ குமார் தாஸ் | இந்திய தேசிய காங்கிரசு |
| 1967 | பி. தாஸ் | இந்திய தேசிய காங்கிரசு |
| 1972 | இரண்ய போரா | இந்திய தேசிய காங்கிரசு |
| 1978 | பிரதாப் கலிதா | இந்திய தேசிய காங்கிரசு |
| 1985 | இரண்ய போரா | இந்திய தேசிய காங்கிரசு |
| 1991 | இரண்ய போரா | இந்திய தேசிய காங்கிரசு |
| 1996 | ஜோசப் தோப்போ | அசாம் கண பரிசத் |
| 2001 | ஜோசப் தோப்போ | அசாம் கண பரிசத் |
| 2006 | ஜோசப் தோப்போ | அசாம் கண பரிசத் |
| 2009 | பிரம்மானந்த தாண்டி | இந்திய தேசிய காங்கிரசு |
| 2011 | ஹபுல் சக்ரவர்த்தி | இந்திய தேசிய காங்கிரசு |
| 2016 | அசோக் சிங்கால் | பாரதிய ஜனதா கட்சி |
| 2021 | அசோக் சிங்கால் | பாரதிய ஜனதா கட்சி |
**குறிப்பு**  
:1.இடைத்தேர்தல்.
# நௌகாங் சட்டமன்றத் தொகுதி

**நெளகாங் சட்டமன்றத் தொகுதி** (Nowgong Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | மகேந்திர நாத் அசாரிகா | இந்திய தேசிய காங்கிரசு |
| தேவ் கந்த பருவா | இந்திய தேசிய காங்கிரசு |  |
| 1959 | பி. போரா | இந்தியப் பொதுவுடைமைக் கட்சி |
| 1962 | மோதி ராம் போரா | இந்திய தேசிய காங்கிரசு |
| 1963 | ரூப்ராம் சூட் | இந்திய தேசிய காங்கிரசு |
| 1967 | பி. போரா | இந்தியப் பொதுவுடைமைக் கட்சி |
| 1972 | லீலா கந்த போரா | இந்திய தேசிய காங்கிரசு |
| 1978 | முகுத் சர்மா | இந்திய தேசிய காங்கிரசு |
| 1983 | முகுத் சர்மா | இந்திய தேசிய காங்கிரசு |
| 1985 | பிரபுல்ல குமார் மகந்தா | சுயேச்சை |
| 1991 | முகுத் சர்மா | இந்திய தேசிய காங்கிரசு |
| 1996 | பிரபுல்ல குமார் மகந்தா | அசாம் கண பரிசத் |
| 1996 | கிரிந்திர குமார் பருவா | அசாம் கண பரிசத் |
| 2001 | கிரிந்திர குமார் பருவா | அசாம் கண பரிசத் |
| 2006 | கிரிந்திர குமார் பருவா | அசாம் கண பரிசத் |
| 2011 | துர்லவ் சந்திர சமுவா | இந்திய தேசிய காங்கிரசு |
| 2016 | ரூபக் சர்மா | பாரதிய ஜனதா கட்சி |
| 2021 | ரூபக் சர்மா | பாரதிய ஜனதா கட்சி |
**குறிப்பு**  
:1, 2.இடைத்தேர்தல்.
# ஜாகிரோடு சட்டமன்றத் தொகுதி

**ஜாகிரோடு சட்டமன்றத் தொகுதி** (Jagiroad Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். இது நெளகாங் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1978 | பிரசாத் சந்திர தலாய் | இந்திய தேசிய காங்கிரசு |
| 1983 | பிரசாத் சந்திர தலாய் | இந்திய தேசிய காங்கிரசு |
| 1985 | மோதி தாஸ் | சுயேச்சை |
| 1991 | புபுல் தாஸ் | அசாம் கண பரிசத் |
| 1996 | புபுல் தாஸ் | அசாம் கண பரிசத் |
| 2001 | புபுல் தாஸ் | அசாம் கண பரிசத் |
| 2006 | விவேகானந்த தலாய் | இந்திய தேசிய காங்கிரசு |
| 2011 | விவேகானந்த தலாய் | இந்திய தேசிய காங்கிரசு |
| 2016 | பிஜூஸ் ஹஸாரிகா | பாரதிய ஜனதா கட்சி |
| 2021 | பிஜூஸ் ஹஸாரிகா | பாரதிய ஜனதா கட்சி |
# மரிகாவொன் சட்டமன்றத் தொகுதி

**மரிகாவொன் சட்டமன்றத் தொகுதி** (Marigaon Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | பலி ராம் தாஸ் | இந்திய தேசிய காங்கிரசு |
| 1967 | பித்சிங் கோன்வர் | சுயேச்சை |
| 1972 | பித்சிங் கோன்வர் | சுயேச்சை |
| 1978 | காளிராம் தேக்த ராஜா | இந்திய தேசிய காங்கிரசு |
| 1983 | முகம்மது உசேன் | சுயேச்சை |
| 1985 | ஹரேந்திர போரா | சுயேச்சை |
| 1991 | முனின் மகந்தா | இந்தியப் பொதுவுடைமைக் கட்சி |
| 1996 | முனின் மகந்தா | இந்தியப் பொதுவுடைமைக் கட்சி |
| 2001 | ஜொன்ஜொனாலி பருவா | இந்திய தேசிய காங்கிரசு |
| 2006 | ஜொன்ஜொனாலி பருவா | இந்திய தேசிய காங்கிரசு |
| 2011 | ஜொன்ஜொனாலி பருவா | இந்திய தேசிய காங்கிரசு |
| 2016 | ராம கந்த தேவ்ரி | பாரதிய ஜனதா கட்சி |
| 2021 | ராம கந்த தேவ்ரி | பாரதிய ஜனதா கட்சி |
# சிவ பகவதி கோவில், அகிங்கம்


பிரபஞ்ச நாயகியான சிவபகவதியின் *(Shiva Bhagwati Temple Akingam)* கோயில் காஷ்மீர் பள்ளத்தாக்கில் உள்ள பிரபலமான கோயில். .  

சிவ பகவதியின் சன்னதி கிராமத்தின் உச்சியிலே, தேவதாரு மரங்களும், மேய்ச்சல் நிலங்களும்  
நிறைந்த ஒரு பெரிய காடுகளின் அடிவாரத்திலே அமைந்துள்ளது. இக்கோயில் மெயின் சவுக் அகிங்கமில் இருந்து 250 மீட்டர் தொலைவிலும், ஜி. எச். எச். எஸ். (கல்வி நிறுவனம்) அகிங்கமிலிருந்து 100 மீட்டர் தொலைவிலும் உள்ளது.  
ஜம்மு காஷ்மீரில் உள்ள நான்கு கோவிலில் இதுவும் ஒன்றாகும். இக்கோயில் ஜாகீர் என்ற வன நிலத்திற்குச் சொந்தமான ஒரு பகுதியை வருவாய்ப்பதிவினுள் ஒதுக்கியுள்ளது.  

## விழாக்கள்
ஒவ்வொரு ஆண்டும் பகவதி ஜி நாள் மத ஆர்வத்தோடும், விருப்பத்தோடும் கொண்டாடப்படுகின்றது. இந்நாளினைக் கொண்டாடும் பொருட்டு காஷ்மீரி குடிகளாகிய பண்டிதர்கள் நாட்டின் பல்வேறு பகுதிகளில் இருந்து வருகிறார்கள். ஆனால் இந்நாட்களில் இவ்விழா பொலிவிழந்து காணப்படுகிறது.
# லாஹரிகாட் சட்டமன்றத் தொகுதி

**லாஹரிகாட் சட்டமன்றத் தொகுதி** (Laharighat Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | முகம்மது ரபிக் | சுயேச்சை |
| 1952 | நூருல் இசுலாம் | இந்திய தேசிய காங்கிரசு |
| 1957 | மோதிராம் போரா | இந்திய தேசிய காங்கிரசு |
| தீர்சிங் தியோரி | இந்திய தேசிய காங்கிரசு |  |
| 1962 | இலட்சுமி பிரசாத் கோசுவாமி | பிரஜா சோசலிச கட்சி |
| 1967 | அப்துல் காசிம் | இந்திய தேசிய காங்கிரசு |
| 1972 | அப்துல் காசிம் | இந்திய தேசிய காங்கிரசு |
| 1978 | அப்துல் காசிம் | இந்திய தேசிய காங்கிரசு |
| 1985 | அப்துல் ஜலீல் | இந்திய காங்கிரஸ் (சமூகவுடைமை) |
| 1991 | சம்சுல் குதா | இந்திய தேசிய காங்கிரசு |
| 1996 | நசுருல் இசுலாம் | இந்திய தேசிய காங்கிரசு |
| 2001 | நசுருல் இசுலாம் | இந்திய தேசிய காங்கிரசு |
| 2006 | நசுருல் இசுலாம் | இந்திய தேசிய காங்கிரசு |
| 2011 | நசுருல் இசுலாம் | இந்திய தேசிய காங்கிரசு |
| 2016 | நசுருல் இசுலாம் | இந்திய தேசிய காங்கிரசு |
| 2021 | ஆசிப் முகம்மது நாசர் | இந்திய தேசிய காங்கிரசு |
**குறிப்பு**  
:1.இடைத்தேர்தல்.
# அச்சகுரா ஆளுநரகம்


**அல்-ஜஹ்ரா கவர்னரேட்** (*Jahra Governorate*, Muḥāfaẓat al-ahrāʾ) என்பது குவைத்தின் ஆறு கவர்னரேட்டுகள் எனப்படும் ஆளுநரகங்களில் ஒன்றாகும் . இது மற்ற கவர்னரேட்டுகளுக்கு வடமேற்கில் அமைந்துள்ளது. இது ஜஹ்ரா நகரத்தை உள்ளடக்கியது. இந்த ஆளுநரகம் புபியன் தீவை உள்ளடக்கியதாகவும், குவைத்தின் மிகப்பெரிய கவர்னரேட்டாகவும் உள்ளது. குவைத்தின் விளைநிலங்களில் பெரும்பாலானவை இதில் உள்ளன. குவைத்தின் வரலாற்றில் ஜஹ்ராவுக்கு முக்கிய இடம் உள்ளது. சிவப்பு அரண்மனை அல்லது அல் கஸ்ர் அல் அஹ்மார் இங்குள்ள மிக முக்கியமான வரலாற்று அடையாளமாகும். அதைச் சுற்றியுள்ள பகுதிகளில் குவைத்துக்கும் டிவீஷ் இராணுவத்துக்கும் இடையில் பிரபலமான போர் நடந்தது. ஜஹ்ரா கிராமமாக இருந்தபோது அது பாலைவனச்சோலையாகவும் அதன் மக்களில் பெரும்பாலானவர்கள் வேளாண் மக்களாகவும் இருந்தனர். இப்போது ஜஹ்ரா ஒரு பெரிய நகரமாக உள்ளது. மேலும் வேளாண்மை ஒரு சில சிறிய பண்ணைகளாக குறைந்து போயுள்ளது. குவைத்தின் புவியியலின் மையப்பகுதி இந்த ஆளுநரகத்தில் அமைந்துள்ளது.  

## புறநகர்ப் பகுதிகள்

- அலப்தள்ளி
- அல்பைத்
- அல்ஜஹ்ரா
- அல்க்வைசாத்
- அல்முட்லா
- அல்னீம்
- அல்னசீம்
- அலோயூன்
- அல்காசர்
- ஆல்ரெட்கா
- அல்ரோததேன்
- அல்சால்மி
- அல்சுபியா
- அல்சுலைபியா
- அல்வாஹா
- அம்ஹாரா
- பௌபியன் தீவு
- ஜாபர் அலஹ்மத் நகரம்
- கப்ட்
- கஸ்மா
- ஓம் அலைஷ்
- சாத் அலபாவுல்லா நகரம்
- சில்க் சிட்டி
- தைமா
- வார்பா தீவு

## அரசு
முதலாம் சலீம் சபா நசீர் முபாரக் 1985 இல் ஆளுநராக ஆனார்.  

## நகரங்கள்

- அல் ஜஹ்ரா '
- அல் `உலைமியா
- அல் `அர்ஃபாஜியா
- உம் காட்டி
- துலே` ஆர் ருகாம்
- குடாய்
- பஹ்ரத் அல் `அவ்ஜா
- கவ்ர் அல் `அவ்ஜா
- ஜசிரத் புபியன்
- மார்கஸ் வார்பா
- ஜசிரத் வார்பா
- ஜல் அஸ் ஜாவ்ர்
- துபாய்ஜ்
- `ஆஷிஷ் அட் தவா
- சபாவாக
- சபியாவாக மக்ஃபர்
- அல் சபஹியா
- அல் `அர்ஃபாஜியா
- அல் பஹ்ரா
- அல் ஹுஜயா
- அல் மஹ்ராகா
- ஆன் நுவேனிஸ்
- அர் ருகாம்
- சிஃப் ஆக
- ராவின் அல் பர்ஷா
- சபியாவாக கஸ்ர்
- ஷா`ப் அர் ருகாம்
- சபியாவாக கவ்ர்
- ராவின் சபியாவாக
# முபாரக்கு அல்-கபீர் ஆளுநரகம்


**முபாரக் அல் கபீர் கவர்னரேட்** (*Mubarak Al-Kabeer Governorate*, Muḥāfaẓat Mubārak al-Kabīr) என்பது குவைத்தின் ஆளுநர்கங்களில் ஒன்றாகும். இது முக்கியமாக குடியிருப்பு பகுதிகளைக் கொண்டுள்ளது. 2000 ஆம் ஆண்டில் ஹவல்லி ஆளுநரகம் இரண்டாகப் பிரிக்கப்பட்டபோது இது உருவாக்கப்பட்டது.  

ஆளுநரத்தில் உள்ள மாவட்டங்கள் பின்வருமாறு:  

- அபு அல் ஹசனியா
- அபு புடாய்ரா மாவட்டம்
- அடான்
- அல்-குரைன் மாவட்டம்
- குசர்
- ஃபிண்டஸ்
- புனைட்ஸ்
- மிசலா
- முபாரக் அல் கபீர், குவைத்
- சபா அல்-சேலம்
- சபான்
- தெற்கு விஸ்டா
- விஸ்டா